Diari Oficial de la Generalitat Valenciana


Sumari del DOGV 7512, del 24-04-2015 (2015/3556)

Informació pública de la versió inicial del pla general estructural, de l'estudi ambiental i territorial estratègic i de l'estudi del paisatge.
-----------------------------------------------------------------------------------------------------------------------------------------------

### Dades del document

Número de DOGV
:   7512

Data del DOGV
:   24-04-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/3556


Data del document
:   22-03-2015

Organisme emissor
:   Ajuntament de Puebla de Arenoso

Tipus de document
:   Anunci

Descriptors 

:   * Puebla de Arenoso
    * pla d'urbanisme
    * administració local

Informació pública de la versió inicial del pla general estructural, de l'estudi ambiental i territorial estratègic i de l'estudi del paisatge. [2015/3556]  
El ple de la corporació, en sessió de 20 de març de 2015, va adoptar els acords següents:  
  
Primer. Aprovar provisionalment la versió inicial del pla general estructural, de l'estudi ambiental i territorial estratègic i de l'estudi de paisatge de Puebla de Arenoso.  
  
Segon. Sotmetre a consulta i a informació pública, durant el termini de 45 dies hàbils, per mitjà de la inserció d'un anunci en un diari de premsa d'àmplia difusió en la localitat i en el Diari Oficial de la Comunitat Valenciana, la versió inicial del pla general estructural, de l'estudi ambiental i territorial estratègic i de l'estudi de paisatge de Puebla de Arenoso, redactat per Planifica (Urbanismo y Gestión, SLU), als efectes que el públic interessat puga examinar-lo i formular-hi les observacions i suggeriments que considere oportuns, de conformitat amb els articles 53 i següents de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana.  
  
El termini de consulta i informació pública començarà a comptar des de l'endemà de la publicació de l'anunci corresponent en el Diari Oficial de la Comunitat Valenciana.  
La documentació ressenyada podrà consultar-se en les oficines municipals de l'Ajuntament, plaça de la Iglesia, 1, Puebla de Arenoso, CP 12044, en horari d'atenció al públic, de 09.00 a 14.00 hores, de dilluns a divendres.  
També podrà consultar-se en la pàgina web de l'ajuntament: www.puebladearenoso.es  
Els suggeriments i observacions podran dirigir-se al Registre General de l'Ajuntament de Puebla de Arenoso o a l'adreça de correu electrònic: ygezudinss@kglzbhxayzcxpzt.sm  
  
Tercer. Sotmetre a consulta remetent una còpia digital de la versió inicial del pla general estructural, de l'estudi ambiental i territorial estratègic i de l'estudi de paisatge de Puebla de Arenoso, a les administracions públiques afectades i al públic interessat que, durant els 15 primers dies hàbils del període de consulta pública, acrediten el compliment dels requisits establits en l'article 10.2 de la Llei 9/2006, de 28 d'abril, o els requisits dels articles 2.2 i 23 de la Llei 27/2006, de 18 de juliol, per la qual es regulen els drets d'accés a la informació i de participació pública. I a les empreses subministradores d'aigua, energia elèctrica, gas, telefonia i telecomunicacions a fi d'obtindre'n els informes corresponents.  
Cosa que es fa pública perquè se'n prenga coneixement i als efectes oportuns.  
  
Puebla de Arenoso, 22 de març de 2015. - L'alcaldessa: Montserrat González Beltrán.